Cilmun

Amersin (Yettwassen s Cilmun) d agummu  i d-ittak yimɣi iwumi qqaren medden ariḥan. Imɣi ayi llan daɣen wid i yas-iqqaren tacilmunt.
miniature|250px|right|Myrtus communis - Cilmun n wexxam


 Tineḍwa  

Cilmun, illa win rẓayen, illa win ẓiden. D aẓidan i tteɣẓaẓen imeksawen. Ur d-iwwi yara ad astuqqet yiwen deg učči ines, acku itbaddid (iḥettel), yerna isɣaray taɛebbuṭ.

miniature|250px|right|Cilmun n wexxam

 Imɣi ines 

Imɣi ayyi n uriḥan iṭṭuqet deg tama n wagrakal (Mediterranean Sea) n wadda d tin n ufella. D ajeğğig-is mellulen, m'ara ad ilal i yettuɣalen berrik-it m'ara yaweṭ neɣ yew, iwumi qqaren medden cilmun. Taqbaylit tferreq yar uriḥan (imɣi) yakkid d cilmun (agummu). Ariḥan itekkar-ed, iman-is, deg teẓgi: Ur ad t-iteẓẓu bunadem ur ad t-ineqqc, ur ad isewway. 

 Timeskert 

 Ariḥan ẓeṭṭen innaḍen yes iqerṭiyal d tiqerṭiyyal.    

 D ifer n imɣi ayi n uriḥan i tessun medden ɣer lqaɛ n uẓekka, ass m’ara tili tmettant.

 Ass n lɛid tameẓyant – ass ideg ttawṭen medden wid d tid i yasen-immuten, d aya i yettawin yidsen. Ass aneggaru n remṭan, truḥun madden truẓen-ed ariḥan, i ttarzen d taqebbiṭ meẓẓiyen. Ad ines. Azekkuyen, zik, aqbel ad tali tafat, ttekaren wid ara yeftun (ruḥen) ɣer temṭelṭ - deg leɛwayed i yfettun d tameqrant n wexxan. Ad awin yidsen lqahwa, ayefki d tkeɛkucin yakkid d uriḥan i d-rẓan iṭ izrin. Akken ara wṭenṭ lxalat ɣer temṭelṭ, ad kkent yak ɣef yiẓekwan n wid d tid i yasent-ed-ikkan. Yal tikkelt m’ara wṭenṭ ɣer yiwen n uẓekka, ad selment ɣef win / tin yemmuten, ad mmeslayent yides s teɣzef n taɣect, ad rnunt as-sersent taseṭṭa n uriḥan. 

 M’ara ad d-fakkent yak d wid d tid nsent, ad qlent ɣer wid d tin i tent-id-iqerben, alamma kkant-ed yak fell-asen(t), imir ad sersent iman nsent ɣef tama n uẓekka n win neɣ n tin yemmutend taneggarut, ad ksent lqahwa, ayefki d tkeɛkucin i yed-wwint yidsent, ad as-sqahwint, s tudrin (reminding) n w(t)in yemmuten. (Anect-ayi skurent medden deg Bgayet.)

 Ismawen 
Isem-is s latinit: Myrtus communis
Isem-is s tefransist: Myrte commun
Ismawen-is nniḍen s teqbaylit:Riḥan‘Répertoire des noms indigènes des plantes spontanées, cultivées et utilisées dans le nord de l’Afrique.’ - Louis Charles Trabut - Alger 1935, Cilmun'Plantes médicinales de Kabylie' - Mohand Aïd Youssef - Ibis Press -Paris 2006
Ismawen-is nniḍen s tmaziɣt: 

 Amawal 

 Tineḍwa (sing. tanḍa) - Variety
 Timeskert,< sker = to do) - Usage. Syn. Aseqdec.
 Innaḍen,(sing. ineḍ - craftsman)

 Tiwelhiwin